CELEX: 32021D0586
Language: hu
Date: 2021-04-12 00:00:00
Title: A Bizottság (EU) 2021/586 végrehajtási határozata (2021. április 12.) az egyes állati termékek Ciprus szigetén történő mozgására vonatkozó tilalmaknak a 866/2004/EK tanácsi rendelet szerinti megszüntetéséről és azon termékek mozgására vonatkozó feltételeknek a megállapításáról szóló 2007/330/EK határozatnak a „Χαλλούμι” (Halloumi)/”Hellim” (OEM) sajt vonatkozásában történő módosításáról (az értesítés a C(2021) 2386. számú dokumentummal történt) (EGT-vonatkozású szöveg)

2021.4.13.   
               
               
                  HU
               
               
                  Az Európai Unió Hivatalos Lapja
               
               
                  L 126/1
               
            
         A BIZOTTSÁG (EU) 2021/586 VÉGREHAJTÁSI HATÁROZATA
         (2021. április 12.)
         az egyes állati termékek Ciprus szigetén történő mozgására vonatkozó tilalmaknak a 866/2004/EK tanácsi rendelet szerinti megszüntetéséről és azon termékek mozgására vonatkozó feltételeknek a megállapításáról szóló 2007/330/EK határozatnak a „Χαλλούμι” (Halloumi)/”Hellim” (OEM) sajt vonatkozásában történő módosításáról
         
            
               (az értesítés a C(2021) 2386. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a csatlakozási okmány 10. jegyzőkönyvének 2. cikke szerinti rendszerről szóló, 2004. április 29-i 866/2004/EK tanácsi rendeletre (1) és különösen annak 4. cikke (9) bekezdésére,
         mivel:
         
                     (1)
                  
                  
                     Ciprus újraegyesítéséig a csatlakozási okmány 10. jegyzőkönyve 1. cikkének (1) bekezdése felfüggeszti az uniós vívmányok alkalmazását a Ciprusi Köztársaság azon területein, amelyek nem állnak a Ciprusi Köztársaság kormányának tényleges ellenőrzése alatt.
                  
               
                     (2)
                  
                  
                     A 866/2004/EK rendelet köz- vagy állategészségügyi okokból tiltja az állategészségügyi előírások hatálya alá tartozó élő állatoknak és állati termékeknek a Ciprusi Köztársasághoz tartozó azon területek közötti határvonalon át történő mozgását, amelyek a Ciprusi Köztársaság kormányának tényleges ellenőrzésén kívül esnek, és amelyek annak tényleges ellenőrzése alatt állnak.
                  
               
                     (3)
                  
                  
                     A 866/2004/EK rendelet 4. cikkének (9) bekezdése előírja, hogy az uniós állategészségügyi követelmények hatálya alá tartozó élő állatokra vagy állati termékekre vonatkozó tilalmak megszüntethetők olyan bizottsági határozatokkal, amelyek a 178/2002/EK európai parlamenti és tanácsi rendelet (2) 58. cikkének (2) bekezdésében említett eljárással összhangban elfogadott kereskedelmi feltételeket határoznak meg.
                  
               
                     (4)
                  
                  
                     A 2007/330/EK bizottsági határozat (3) feloldja a friss hal és az emberi fogyasztásra szánt méz mozgására vonatkozó tilalmakat, amennyiben e termékek megfelelnek az említett határozat I., illetve II. mellékletében meghatározott feltételeknek.
                  
               
                     (5)
                  
                  
                     Az (EU) 2021/591 bizottsági végrehajtási rendelet (4) a „Χαλλούμι” (Halloumi)/”Hellim” (OEM) sajt (a továbbiakban: termék) tekintetében nevet jegyzett be az oltalom alatt álló eredetmegjelölések és földrajzi jelzések nyilvántartásába.
                  
               
                     (6)
                  
                  
                     Ez az oltalom alatt álló eredetmegjelölés Ciprus egész szigetét lefedi, beleértve azokat a területeket is, amelyek nem állnak a Ciprusi Köztársaság kormányának tényleges ellenőrzése alatt. Ciprus újraegyesítéséig ezért helyénvaló megszüntetni a 866/2004/EK rendelet 4. cikkének (9) bekezdése szerinti tilalmat, és engedélyezni a terméknek a Ciprusi Köztársasághoz tartozó azon területek közötti határvonalon át történő mozgását, amelyek a Ciprusi Köztársaság kormányának tényleges ellenőrzésén kívül esnek, és amelyek annak tényleges ellenőrzése alatt állnak, valamint meg kell állapítani a termék kereskedelmére vonatkozó feltételeket.
                  
               
                     (7)
                  
                  
                     Biztosítani kell, hogy a termék tilalmának feloldása ne veszélyeztesse a köz- és állategészséget, továbbá a Ciprusi Köztársaság kormányának tényleges ellenőrzésén kívül eső területekről a Ciprusi Köztársaság kormányának tényleges ellenőrzése alatt álló területekre érkező áruk vonatkozásában egyedi szabályokat megállapító 1480/2004/EK bizottsági rendelettel (5) összhangban garantálni kell az élelmiszerbiztonságot. Ennek megfelelően az érintett termék kereskedelmének bizonyos feltételek betartásával kell zajlania.
                  
               
                     (8)
                  
                  
                     mivel az uniós vívmányok alkalmazását a „Χαλλούμι” (Halloumi)/”Hellim” (OEM) megjelölés használatára feljogosító termelési terület egyes részein Ciprus újraegyesítéséig felfüggesztik, egy ideiglenes, működőképes rendszert kell létrehozni annak biztosítása érdekében, hogy az uniós állat- és közegészségügyi ellenőrzéseket Ciprus szigetének teljes területén hatékonyan végezzék.
                  
               
                     (9)
                  
                  
                     E célból helyénvaló, hogy a Ciprusi Köztársaság – az (EU) 2017/625 európai parlamenti és tanácsi rendelet (6) II. címének III. fejezetében foglaltakhoz hasonló eljárásokat alkalmazva – átruházza az átruházott feladatot ellátó szervezetre a termék határvonalon keresztüli mozgására vonatkozó valamennyi vizsgálat és ellenőrzés elvégzéséhez szükséges hatásköröket. Az átruházott feladatot ellátó szervezet által végzett ellenőrzéseknek a termékre vonatkozó uniós köz- és állategészségügyi követelmények teljesülésének ellenőrzésére kell korlátozódniuk.
                  
               
                     (10)
                  
                  
                     Az átruházott feladatot ellátó szervezetnek jelentést kell tennie a Ciprusi Köztársaság kormányának. A Ciprusi Török Kereskedelmi Kamarának az átruházott feladatot ellátó szervezet által kiállított jelentés másolatát meg kell kapnia.
                  
               
                     (11)
                  
                  
                     A 2007/330/EK határozatot ki kell egészíteni egy, a termékre vonatkozó melléklettel, amely meghatározza azokat a vonatkozó feltételeket, amelyek szükségesek annak biztosításához, hogy a termék megfeleljen az uniós jog köz- és állategészség védelmére vonatkozó valamennyi követelményének.
                  
               
                     (12)
                  
                  
                     Az első teljesítendő feltétel az, hogy az Állategészségügyi Világszervezet nemzetközileg elfogadott szabványaival összhangban kedvező állategészségügyi állapotot állapítsanak meg a termék kereskedelme révén potenciálisan továbbadható valamennyi fertőző betegség tekintetében. Amennyiben nem léteznek ilyen nemzetközileg elfogadott szabványok, a meghatározást az uniós jog alapján alkalmazandó releváns kritériumokkal összhangban kell elvégezni. A tervek szerint a Ciprusi Köztársaság kormányának tényleges ellenőrzésén kívül eső területek állategészségügyi állapotát a Bizottság határozat útján állapítja meg. Az állategészségügyi állapottal összhangban fontolóra veszik a mellékletben szereplő állategészségügyi igazolásban meghatározott alternatív kezeléseket, beleértve a bizottsági végrehajtási rendeletben említett kezelést is. Az állategészségügyi állapot kedvező megállapítását követően további teljesítendő feltétel, hogy a maradékanyagok ellenőrzésére éves program álljon rendelkezésre, amelyet az átruházott feladatot ellátó szervezetnek kell elkészítenie. A tervek szerint a Bizottság az említett programot minden évben határozatban hagyja jóvá.
                  
               
                     (13)
                  
                  
                     Ciprus újraegyesítéséig – a Bizottság támogatásával – a ciprusi görög közösség és a ciprusi török közösség egyenlő számú képviselőjéből álló munkacsoportot lehet létrehozni – amelynek elnöke a Bizottság képviselője –, abból a célból, hogy rendszeres üléseket tartson a termék tekintetében e határozattal létrehozott ellenőrzési rendszer működésének felülvizsgálatára.
                  
               
                     (14)
                  
                  
                     A 2007/330/EK határozatot ezért ennek megfelelően módosítani kell.
                  
               
                     (15)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2007/330/EK határozat a következőképpen módosul:
            
                        1.
                     
                     
                        Az 1. cikk első albekezdésének helyébe a következő szöveg lép:
                        „A 866/2004/EK rendelet 4. cikkének (9) bekezdésében szereplő, az állati termékek mozgására vonatkozó tilalmak azon Ciprusi Köztársasághoz tartozó területek közötti határvonalon át, amelyek a Ciprusi Köztársaság kormányának tényleges ellenőrzésén kívül esnek, és amelyek annak tényleges ellenőrzése alatt állnak, többé nem alkalmazandók az e határozat I., II. és III. mellékletében szereplő állati termékek vonatkozásában.”
                     
                  
                        2.
                     
                     
                        Az e határozathoz tartozó melléklet III. mellékletként egészíti ki a szöveget.
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. április 12-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 161., 2004.4.30., 128. o.
         
         
            (2)  Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).
         
            (3)  A Bizottság 2007/330/EK határozata (2007. május 4.) egyes állati termékek Ciprus szigetén történő mozgására vonatkozó tilalmaknak a 866/2004/EK tanácsi rendelet szerinti megszüntetéséről és azon termékek mozgására vonatkozó feltételek megállapításáról (HL L 123., 2007.5.12., 30. o.).
         
            (4)  A Bizottság (EU) 2021/591 végrehajtási rendelete (2021. április 12.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Χαλλούμι” (Halloumi)/”Hellim” [OEM]) (HL L 125, 2021.4.13., 42. o.).
         
            (5)  A Bizottság 1480/2004/EK rendelete (2004. augusztus 10.) a ciprusi kormány tényleges ellenőrzésén kívül eső területekről a kormány tényleges ellenőrzése alatt álló területekre érkező árukra vonatkozó egyedi szabályok megállapításáról (HL L 272., 2004.8.20., 3. o.).
         
            (6)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
      
      
         
            MELLÉKLET
            
               
                  
                     „„III. MELLÉKLET
                     »Χαλλούμι« (Halloumi)/»Hellim« (OEM)
                     A.   Állati termék: »Χαλλούμι« (Halloumi)/»Hellim« (OEM)
                     
                     B.   A kereskedés létrejötte előtt teljesítendő feltételek
                     
                     
                              
                                 1.
                              
                              
                                 Állategészségügyi állapot
                                 A Ciprusi Köztársaság azon területein, amelyek nem állnak a Ciprusi Köztársaság kormányának tényleges ellenőrzése alatt, első lépésként az Állategészségügyi Világszervezet nemzetközileg elfogadott szabványaival összhangban kedvező állategészségügyi állapotot kell megállapítani a C. rész 5. pontjában és 6. a) pontjában említett valamennyi betegség tekintetében, lehetővé téve a »Χαλλούμι« (Halloumi)/»Hellim« (OEM) sajtnak az (EU) 2021/591 bizottsági végrehajtási rendeletben (1) említett feltételek szerinti kereskedelmét. Amennyiben nem léteznek nemzetközi szabványok, a meghatározást a Bizottság által az állategészségügyi állapot tekintetében alkalmazott egyéb releváns kritériumokkal összhangban kell elvégezni. A szükséges vizsgálatokat és a bizonyítékok gyűjtését a D. részben említett, átruházott feladatot ellátó szervezetnek kell elvégeznie. Amint az állategészségügyi állapot a D. részben említett, átruházott feladatot ellátó szervezet által rendelkezésre bocsátott tudományos bizonyítékok alapján megállapítható, a tervek szerint a Bizottság az alkalmazandó eljárásoknak megfelelően határozatot fogad el ezen állapot elismeréséről. Az állapotot jelenteni kell az Állategészségügyi Világszervezet részére.
                              
                           
                              
                                 2.
                              
                              
                                 A maradékanyagok nyomon követése
                                 Amint e rész 1. pontjával összhangban kedvező állategészségügyi állapotot állapítottak meg, a D. részben említett, átruházott feladatot ellátó szervezetnek éves programot kell készítenie a maradékanyagok nyomon követésére, amely a tejtermelésre vonatkozó adatokon alapul. A tervek szerint a Bizottság az említett programot minden évben határozatban hagyja jóvá. A Bizottság által a maradékanyagok nyomon követésére vonatkozó éves programok értékelésére használtakhoz hasonló kritériumokat kell alkalmazni.
                              
                           
                              
                                 3.
                              
                              
                                 A jogosult tejtermelő gazdaságok jóváhagyása
                                 A D. részben említett, átruházott feladatot ellátó szervezetnek ellenőriznie kell, hogy a tejfeldolgozó létesítmények megfelelnek-e a 852/2004/EK rendelet II. mellékletének és a 853/2004/EK rendelet III. melléklete IX. szakasza II. fejezetének. Az átruházott feladatot ellátó szervezetnek jóvá kell hagynia azokat a létesítményeket, amelyek jogosultak a terméknek a Ciprusi Köztársasághoz tartozó azon területek közötti határvonalon át történő mozgatására, amelyek a Ciprusi Köztársaság kormányának tényleges ellenőrzésén kívül esnek, és amelyek annak tényleges ellenőrzése alatt állnak.
                              
                           
                              
                                 4.
                              
                              
                                 A D. részben említett, átruházott feladatot ellátó szervezet szakértőinek meg kell állapítaniuk, hogy az e rész 1–3. pontjában foglalt feltételek teljesülnek-e.
                              
                           C.   A kereskedelemre alkalmazandó általános feltételek
                     
                     
                              
                                 1.
                              
                              
                                 A terméket teljes egészében a Ciprusi Köztársaságnak a Ciprusi Köztársaság kormánya tényleges ellenőrzésén kívül eső területein lakó termelőnek kell előállítania.
                              
                           
                              
                                 2.
                              
                              
                                 A terméknek igazoltan meg kell felelnie az (EU) 2021/591 végrehajtási rendelet követelményeinek.
                              
                           
                              
                                 3.
                              
                              
                                 A termék előállítási folyamata valamennyi szakaszának a D. részben említett, átruházott feladatot ellátó szervezet általi vizsgálaton kell átesnie.
                              
                           
                              
                                 4.
                              
                              
                                 A D. részben említett, átruházott feladatot ellátó szervezet szakértőinek igazolniuk kell, hogy az e rész 5–11. pontjában foglalt feltételek teljesülnek.
                              
                           
                              
                                 5.
                              
                              
                                 A Ciprusi Köztársaság kormányának tényleges ellenőrzésén kívül eső területeknek legalább tizenkét hónapja ragadós száj- és körömfájástól mentesnek kell lenniük.
                              
                           
                              
                                 6.
                              
                              
                                 A Ciprusi Köztársaság kormányának tényleges ellenőrzésén kívül eső területeken található minden, tehenet, juhot és kecskét tartó létesítménynek:
                                 
                                             a)
                                          
                                          
                                             mentesnek kell lennie a szarvasmarha-tuberkulózis, a szarvasmarha-brucellózis vagy a juh- és kecskebrucellózis alóli korlátozásoktól;
                                          
                                       
                                             b)
                                          
                                          
                                             meg kell felelnie a 853/2004/EK rendelet III. melléklete IX. szakaszának I. fejezetében előírt állategészségügyi feltételeknek;
                                          
                                       
                                             c)
                                          
                                          
                                             meg kell felelnie a 2002/99/EK irányelv (2) I. fejezetében megállapított állategészségügyi feltételeknek; valamint
                                          
                                       
                                             d)
                                          
                                          
                                             végre kell hajtania a kérődzőknek a kérődzőktől származó hús- és csontliszttel, tepertővel és feldolgozott állati fehérjével történő takarmányozására vonatkozó tilalmat.
                                          
                                       
                           
                              
                                 7.
                              
                              
                                 E határozat hatálybalépésének időpontjától a teheneket, a juhokat és a kecskéket kizárólag olyan országokból szállíthatták át a Ciprusi Köztársaságnak a Ciprusi Köztársaság kormánya tényleges ellenőrzésén kívül eső területeire, amelyek jogosultak az ilyen állatoknak az Európai Unióba történő behozatalára a 206/2010/EU bizottsági rendelet (3) I. mellékletének 1. részében található jegyzék alapján, és az állatokat az említett rendelet I. mellékletének 2. részével összhangban kiállított bizonyítványnak kellett kísérnie.
                              
                           
                              
                                 8.
                              
                              
                                 A termék előállításához felhasznált tej:
                                 
                                             a)
                                          
                                          
                                             kizárólag olyan nyilvántartásba vett létesítményekben tartott, egyedileg azonosított állatoktól származhat, amelyek a visszakövethetőség biztosítása érdekében nyilvántartást vezetnek az állatok mozgásáról;
                                          
                                       
                                             b)
                                          
                                          
                                             kizárólag a 853/2004/EK rendelet III. melléklete IX. szakaszának I. fejezetében megállapított higiéniai feltételeknek megfelelően kerülhetett előállításra, begyűjtésre, hűtésre, tárolásra és szállításra;
                                          
                                       
                                             c)
                                          
                                          
                                             meg kell, hogy feleljen a 853/2004/EK rendelet III. melléklete IX. szakaszának I. fejezetében az összcsíraszámra és a szomatikus sejtszámra vonatkozóan előírt kritériumoknak;
                                          
                                       
                                             d)
                                          
                                          
                                             nem tartalmazhat antimikrobiális vegyületekből származó maradékanyagokat a 37/2010/EU bizottsági rendelet (4) mellékletében meghatározott maximális engedélyezett határértéket meghaladó koncentrációban;
                                          
                                       
                                             e)
                                          
                                          
                                             nem tartalmazhat növényvédőszer-maradékot a 396/2005/EK európai parlamenti és tanácsi rendelet (5) II. mellékletében meghatározott, megengedett növényvédőszer-maradék határértékénél nagyobb koncentrációban; valamint
                                          
                                       
                                             f)
                                          
                                          
                                             nem tartalmazhat szennyező anyagokat az 1881/2006/EK bizottsági rendeletben (6) meghatározott felső határértéket meghaladó koncentrációban.
                                          
                                       
                           
                              
                                 9.
                              
                              
                                 A terméknek olyan tejtermelő gazdaságokból kell származnia, amelyek a 852/2004/EK rendelettel összhangban a »veszélyelemzés, kritikus szabályozási pontok« (HACCP) elvein alapuló programot hajtottak végre.
                              
                           
                              
                                 10.
                              
                              
                                 A termék feldolgozásának, tárolásának, csomagolásának, gyűjtőcsomagolásának és szállításának a 852/2004/EK rendelet II. mellékletében és a 853/2004/EK rendelet III. melléklete IX. szakaszának II. fejezetében előírt vonatkozó higiéniai feltételeknek megfelelően kellett történnie.
                              
                           
                              
                                 11.
                              
                              
                                 A termék előállításának a 853/2004/EK rendelet III. melléklete IX. szakaszának II. fejezetében előírt kritériumoknak megfelelően kellett történnie.
                              
                           
                              
                                 12.
                              
                              
                                 A termék minden szállítmányához az 1480/2004/EK rendelet 2. cikkével összhangban kiállított kísérőokmányt kell csatolni. A kísérőokmányt a Ciprusi Török Kereskedelmi Kamarának kell kiállítania, amelyet a Bizottság a Ciprusi Köztársaság kormányával egyetértésben kellően felhatalmazott erre a célra, vagy egy másik szervnek, amelyet az utóbbival egyetértésben erre felhatalmaztak. Ezt az okmányt a 866/2004/EK rendelet 4. cikkének (5) és (6) bekezdésében rögzített eljárással összhangban kell kiállítani, és az okmánynak tanúsítania kell, hogy a termék megfelel az e részben rögzített feltételeknek.
                              
                           
                              
                                 13.
                              
                              
                                 A terméket a 853/2004/EK rendelet 5. cikkének megfelelő állategészségügyi és azonosító jelöléssel kell ellátni.
                              
                           
                              
                                 14.
                              
                              
                                 A termék minden szállítmányához csatolni kell az alábbi állat- és közegészségügyi igazolást, amelyet a D. részben említett, átruházott feladatot ellátó szervezet szakértője írt alá:
                              
                           
                        »KÖZEGÉSZSÉGÜGYI ÉS ÁLLATEGÉSZSÉGÜGYI IGAZOLÁS
                     
                     Hivatkozási szám:
                     I.   Közegészségügyi igazolás
                     
                     Alulírott, a 2007/330/EK határozat III. mellékletének D. pontjában említett, átruházott feladatot ellátó szervezet által kijelölt szakértő, kijelentem, hogy ismerem a 2007/330/EK határozat III. mellékletének, valamint a 178/2002/EK (7), a 852/2004/EK (8), a 853/2004/EK (9), az (EU) 2017/625 (10) és az (EU) 2019/627 (11) rendeletnek a vonatkozó rendelkezéseit, és tanúsítom, hogy a fent leírt terméket e rendelkezések szerint állították elő és különösen azt, hogy:
                     
                                 a)
                              
                              
                                 a nyers tej, amelyből készült:
                                 
                                             i.
                                          
                                          
                                             a 852/2004/EK rendeletnek megfelelően nyilvántartásba vett és az (EU) 2019/627 végrehajtási rendelet 49. és 50. cikkének megfelelően ellenőrzött gazdaságokból származik;
                                          
                                       
                                             ii.
                                          
                                          
                                             a 853/2004/EK rendelet III. melléklete IX. szakaszának I. fejezetében megállapított higiéniai feltételeknek megfelelően került előállításra, begyűjtésre, hűtésre, tárolásra és szállításra;
                                          
                                       
                                             iii.
                                          
                                          
                                             megfelel a 853/2004/EK rendelet III. melléklete IX. szakaszának I. fejezetében az összcsíraszámra és a szomatikus sejtszámra vonatkozóan előírt kritériumoknak;
                                          
                                       
                                             iv.
                                          
                                          
                                             megfelel a 96/23/EK tanácsi irányelv (12) 29. cikkének megfelelően benyújtott, a maradékanyagok és vegyi anyagok kimutatására irányuló monitoringtervek szerinti, a nyers tej maradékanyagszintjére vonatkozó garanciáknak;
                                          
                                       
                                             v.
                                          
                                          
                                             az élelmiszer-vállalkozó által a 853/2004/EK rendelet III. melléklete IX. szakasza 1. fejezete III. részének 4. pontjában előírt követelményeknek megfelelően elvégzett antibiotikum-maradékanyagvizsgálat szerint megfelel a 37/2010/EU bizottsági rendelet (13) mellékletében az állatgyógyászati antibiotikumokra vonatkozóan megállapított maradékanyag-határértékeknek;
                                          
                                       
                                             vi.
                                          
                                          
                                             olyan körülmények között került előállításra, amelyek biztosítják a 396/2005/EK európai parlamenti és tanácsi rendeletben (14) a növényvédő szerek maradékanyagaira előírt határértékeknek és az 1881/2006/EK (15) bizottsági rendeletben megállapított szennyező anyag-határértékeknek való megfelelést.
                                          
                                       
                           
                                 b)
                              
                              
                                 általános higiéniai követelményeket alkalmazó és a 852/2004/EK rendelet 5. cikkével összhangban a »veszélyelemzés, kritikus szabályozási pontok« (HACCP) elvein alapuló programot végrehajtó, az illetékes hatóságok által rendszeresen ellenőrzött létesítmény(ek)ből származik;
                              
                           
                                 c)
                              
                              
                                 a 852/2004/EK rendelet II. mellékletében és a 853/2004/EK rendelet III. melléklete IX. szakaszának II. fejezetében előírt vonatkozó higiéniai feltételeknek megfelelően került feldolgozásra, tárolásra, csomagolásra, gyűjtőcsomagolásra és szállításra;
                              
                           
                                 d)
                              
                              
                                 megfelel a 853/2004/EK rendelet III. melléklete IX. szakaszának II. fejezetében megállapított, vonatkozó kritériumoknak és az élelmiszerek mikrobiológiai kritériumairól szóló 2073/2005/EK bizottsági rendeletben (16) megállapított, vonatkozó mikrobiológiai kritériumoknak;
                              
                           
                                 e)
                              
                              
                                 a termék maga vagy az előállításához használt nyers tej átesett a II.1.2. részben említett hőkezelésen, amely adott esetben elegendő ahhoz, hogy a közvetlenül a hőkezelés után végzett alkalikusfoszfatáz-próbán negatív reakciót adjon;
                              
                           
                                 f)
                              
                              
                                 a terméket olyan körülmények között állították elő, amelyek biztosítják a 396/2005/EK rendelet növényvédő szerek maradékanyagaira vonatkozóan előírt határértékeinek és az 1881/2006/EK rendeletben megállapított szennyező anyag-határértékeknek való megfelelést.
                              
                           II.   Állategészségügyi igazolás
                     
                     A termék(et):
                     
                                  
                              
                              
                                 II.1.1. a Ciprusi Köztársaság azon területéről származik, ahol a Ciprusi Köztársaság kormánya nem gyakorol tényleges ellenőrzést; és
                              
                           
                                 
                                    vagy
                                 
                              
                              
                                 II.1.2. kizárólag egyetlen állatfajtól, különösen [a Bos taurus]  (17) [az Ovis aries] (17) [a Capra hircus] (17)
                                    állatfajtól származó nyers tej feldolgozásával készült, és a tejtermék feldolgozásához használt nyers tejet alávetették:
                              
                           
                                  
                              
                              
                                 
                                    vagy
                                 
                              
                              
                                 [olyan sterilezési eljárásnak, amellyel legalább 3-as Fo értéket lehet elérni.]  (17)
                                 
                              
                           
                                  
                              
                              
                                 
                                    vagy
                                 
                              
                              
                                 [ultrapasztőrözési kezelésnek (UHT-kezelés) legalább 135 °C-on megfelelő pihentetési idő mellett.] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [magas hőmérsékletű gyors pasztőrözésnek (HTST) 72 °C-on 15 másodpercig, legalább 7,0-es pH-értékű tejen kétszer elvégezve, adott esetben negatív reakcióval a közvetlenül a hőkezelés után végzett alkalikusfoszfatáz-próbán.] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [HTST-kezelésnek 7,0 pH-érték alatti kémhatású tej esetében.] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [HTST-kezelésnek egy másik fizikai kezeléssel kombinálva a következő módok egyikével:
                              
                           
                                  
                              
                              
                                 
                                    vagy
                                 
                              
                              
                                 [i. a pH-érték 6 alá csökkentésével egy órán keresztül.] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [ii.további hőkezeléssel legalább 72 °C-on, szárítással kombinálva.] (17)] (17)
                                 
                              
                           
                                 
                                    vagy
                                 
                              
                              
                                 II.1.2. az alábbi fajokhoz tartozó állatoktól származó vegyes nyers tejből állították elő: [Bos taurus,] (17) [Ovis aries,] (17) [Capra hircus,] (17) és a tejtermék előállításához használt összes nyers tej összekeverése [előtt] (17) [után] (17) a következő eljárásnak vetették alá:
                              
                           
                                  
                              
                              
                                 
                                    vagy
                                 
                              
                              
                                 [olyan sterilezési eljárásnak, amellyel legalább 3-as Fo értéket lehet elérni.]  (17)
                                 
                              
                           
                                  
                              
                              
                                 
                                    vagy
                                 
                              
                              
                                 [ultrapasztőrözési kezelésnek (UHT-kezelés) legalább 135 °C-on megfelelő pihentetési idő mellett.] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [magas hőmérsékletű gyors pasztőrözésnek (HTST) 72 °C-on 15 másodpercig, legalább 7,0-es pH-értékű tejen kétszer elvégezve, adott esetben negatív reakcióval a közvetlenül a hőkezelés után végzett alkalikusfoszfatáz-próbán.]  (17)
                                 
                              
                           
                                  
                              
                              
                                 
                                    vagy
                                 
                              
                              
                                 [HTST-kezelésnek 7,0 pH-érték alatti kémhatású tej esetében.] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [HTST-kezelésnek egy másik fizikai kezeléssel kombinálva a következő módok egyikével:
                              
                           
                                  
                              
                              
                                 
                                    vagy
                                 
                              
                              
                                 [i. a pH-érték 6 alá csökkentésével egy órán keresztül] (17)
                                 
                              
                           
                                  
                              
                              
                                 
                                    vagy
                                 
                              
                              
                                 [ii. további hőkezeléssel legalább 72 °C-on, szárítással kombinálva.] (17)
                                     (17)
                                 
                              
                           
                                 
                                    vagy
                                 
                              
                              
                                 II.1.3. a II.1.2. pontban említett kezelés elvégzését követően a csomagolásig oly módon kezelték, hogy elkerülhető legyen az esetlegesen állategészségügyi kockázattal járó keresztszennyeződés.
                              
                           D.   Ellenőrzések
                     
                     A Ciprusi Köztársaságnak – az (EU) 2017/625 rendelet II. címének III. fejezetében foglaltakhoz hasonló eljárásokat alkalmazva – át kell ruháznia egy átruházott feladatot ellátó szervezetre az ahhoz szükséges hatásköröket, hogy elvégezze az uniós állategészségügyi és élelmiszer-biztonsági követelményeknek való megfelelés biztosításához szükséges valamennyi vizsgálatot és ellenőrzést a termék előállítási láncában.”«
                  
               ”
            
               (1)  A Bizottság (EU) 2021/591 végrehajtási rendelete (2021. április 12.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (»Χαλλούμι« [Halloumi)/»Hellim« [OEM]) (HL L 125., 2021.4.13., 42. o.).
            
               (2)  A Tanács 2002/99/EK irányelve (2002. december 16.) az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról (HL L 18., 2003.1.23., 11. o.).
            
               (3)  A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állategészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
            
               (4)  A Bizottság 37/2010/EU rendelete (2009. december 22.) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).
            
               (5)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).
            
               (6)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
            
               (7)  Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).
            
               (8)  Az Európai Parlament és a Tanács 852/2004/EK rendelete (2004. április 29.) az élelmiszer-higiéniáról (HL L 139., 2004.4.30., 1. o.).
            
               (9)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
            
               (10)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
            
               (11)  A Bizottság (EU) 2019/627 végrehajtási rendelete (2019. március 15.) az emberi fogyasztásra szánt állati eredetű termékeken az (EU) 2017/625 európai parlamenti és tanácsi rendelettel összhangban végzendő hatósági ellenőrzésekre vonatkozó egységes gyakorlati rendelkezések megállapításáról és a 2074/2005/EK bizottsági rendeletnek a hatósági ellenőrzések tekintetében történő módosításáról (HL L 131., 2019.5.17., 51. o.).
            
               (12)  A Tanács 96/23/EK irányelve (1996. április 29.) az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, (HL L 125., 1996.5.23., 10. o.).
            
               (13)  A Bizottság 37/2010/EU rendelete (2009. december 22.) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20.,1. o.).
            
               (14)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).
            
               (15)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
            
               (16)  A Bizottság 2073/2005/EK rendelete (2005. november 15.) az élelmiszerek mikrobiológiai kritériumairól (HL L 338., 2005.12.22., 1. o.).
            
               (17)  A nem kívánt rész törlendő